मौत के 99वें दिन बाद शेयर की भावुक कविता, कहा- हमारे बीच अब सदियों की तन्हाई है
TV Actress Tunisha Sharma Suicide Case Update - Accused Sheezan Khan Wrote Poem For Victim, Video Goes Viral. तुनिषा शर्मा की मौत को 99 दिन बीत चुके। इस बीच रविवार 2 अप्रैल को तुनिषा के एक्स बॉयफ्रेंड और हत्या के आरोपी शीजान खान ने उनकी याद में पोस्ट शेयर किया।
तुनिषा शर्मा की मौत को 99 दिन बीत चुके हैं। इस बीच रविवार 2 अप्रैल को तुनिषा के एक्स बॉयफ्रेंड और हत्या के आरोपी शीजान खान ने उनकी याद में पोस्ट शेयर किया। सोशल मीडिया पर वीडियो शेयर करते हुए शीजान ने तुनिषा के साथ बिताए पलों को फैंस के साथ साझा किया। साथ ही उसने अपनी एक्स गल्फ्रेंड के लिए बेहद भावुक पोस्ट शेयर किया। शीजान का यह पोस्ट सोशल मीडिया पर बेहद सुर्खियों में है।
तुनिषा शर्मा सुसाइड केस में टीवी एक्टर शीजान खान जेल से जमानत पर बाहर हैं। 4 मार्च को वसई कोर्ट ने उनकी जमानत याचिका पर मंजूर कर दी थी।
शीजान खान को आई एक्स गर्लफ्रेंड तुनिषा की याद
लेटेस्ट पोस्ट के जरिए शीजान ने बताने की कोशिश की है कि वो तुनिषा को कितना याद करते हैं। शेयर किए वीडियो में तुनिषा और शीजान अली बाबा:दास्तान-ए काबूल के सेट पर साथ मस्ती करते हुए नजर आ रहे हैं।
शीजान ने कविता में बयां किया अपना दर्द 
कैप्शन में शीजान ने तुनिषा को परी कहा, जो आसमान से उतरी थी, जिसकी आंखें बेहद खूबसूरत थी, जिसकी अदाएं बेहद गजब थीं। इतना ही नहीं कविता में शीजान ने कहा कि तुनिषा के लिए कई तक्लीफें थीं लेकिन उसने किसी से कुछ भी नहीं कहा और वो अचानक एक दिन चुप हो गई। कविता में शीजान का दर्द छलका है और कविता के जरिए उसने जाहिर करने की कोशिश की है वो तुनिषा को याद करता है और उसके जाने के बाद जिंदगी बहुत खाली हो गई है।
शीजान की कविता 
'एक परी उतरी फलक से शफक की लाली लिए
कहकशा जैसी उसकी आंखें गजब की अदाएं लिए,
खुदको देखा भी नहीं, खुदको पहचाना भी नहीं
तकब्बुर होता है क्या? यह उसने जाना ही नहीं
हवा की तरह आयी वोह, पर हवा कही ठहरती नहीं
क्या तूफान थे उसने सीने में दबाए, यह बात वोह किसी से कहती नहीं
थम गया तूफान अचानक अजब सी खामोशी छायी है
बिखरे कुछ टुकड़ों में हमने सिर्फ़ उदासी पायी है
दिल अचानक से है भारी आंखे भी भर आईं है
उसके हमारे दरमियान अब सदियों की तन्हाई है
शफक को लाली देके वापिस फलक पे वह यूं चली गई
कहकशा में घर बनाया उसने और वही पर रह गई
- शीजान खान
ये मेरी तुनी के लिए '
शीजान की कविता पर यूजर्स ने दिया रिएक्शन
शीजान के इस पोस्ट पर यूजर्स जमकर रिएक्ट कर रहे हैं। साथ ही कई लोग तुनिषा सुसाइड केस में उनका समर्थन कर रहे हैं। एक यूजर ने लिखा- 'बेहद खूबसूरती से आपने इस कविता को लिखा है और सबके नाम भी बड़ी ही खूबसूरती से शब्दों में सजाए हैं।' दूसरे यूजर ने लिखा- 'हिम्मत रखो सब ठीक होगा, आपकी मां, आपकी दोनों बहनों ने आपके लिए बहुत लड़ाई की है, आप सही हो और आपने कुछ नहीं किया। मजबूत रहिए।' तीसरे यूजर ने लिखा- 'जब से आप गए मैंने शो देखना बंद कर दिया है। मुझे उम्मीद है कि आप जल्द शो में वापसी करेंगे।' एक अन्य यूजर ने लिखा- 'हम सब तुनिषा को बहुत याद करते हैं।'
